Case ID: 1223175
Sentence 99: Cinayət işinin materialları ilə müəyyən edilmişdir ki, Təqsirləndirilən şəxs1 02 oktyabr 2017-ci il tarixdə, saat 09:00 radələrində «Mercedes Benz E 230» markalı Az ** BD *** dövlət qeydiyyat nişanlı avtomobillə Bakı şəhəri istiqamətində hərəkətdə olarkən “Yol hərəkəti haqqında” Azərbaycan Respublikası Qanununun 50-ci maddəsinin 1-ci hissəsinin və 50-ci maddəsinin 2-ci hissəsinin 1-ci bəndinin və 69-cu maddəsinin 7-ci hissəsinin 1-ci bəndinin tələblərini pozaraq, yəni sürücü hərəkət üçün təhlükə yarandığını gördükdə, nəqliyyat vasitəsinin sürətini tam dayanma həddinə qədər azaltmaq üçün mümkün olan tədbirləri görməli, nəqliyyat vasitəsini yaşayış məntəqəsində icazə verilən 60 km/saat sürətdən yüksək sürətlə idarə etməməli, hərəkət istiqamətlərini ayıran üfiqi nişanlanma xəttini kəsib keçməməli, bununla da hadisənin qarşısını almağa texniki imkanı olduğu halda, bunu etməyib, yaşayayış məntəqəsi hesab edilən Bakı-Şamaxı-Yevlax yolunun Şamaxı rayonu, Sabir qəsəbəsi ərazisindən keçən 112-ci kilometrliyində avtomobili 120 km/saat sürətlə idarə edərək qarşıdan Təqsirləndirilən şəxs2 60 km/saat sürətlə idarə etdiyi «Mercedes Benz A160» markalı Az ** MJ *** dövlət qeydiyyat nişanlı avtomobilin sol təkərlərinin Bakı şəhəri istiqamətndə yolun sağ çiyni ilə, sağ təkərlərinin isə hərəkət hissəsi ilə Yevlax rayonu istiqamətində hərəkətdə olmasını, «Mercedes Benz A160» markalı avtomobildən arxada, lakin öz hərəkət zolağı ilə Yevlax rayonuistiqamətində nəqliyyat vasitəsinin hərəkət etdiyini görüb avtomobili saxlamaq əvəzinə qarşıdan öz yolu ilə hərəkətdə olan avtomobilin «Mercedes Benz A160» markalı avtomobilə çatana qədər sonuncu avtomobili ötüb keçərək öz yoluna qayıtmaq məqsədilə hərəkətini davam etdirərək nisbətən sola istiqamətlənib 1.1. üfiqi nişanlanma xəttini kəsib keçmiş, bu zaman Təqsirləndirilən şəxs2 idarə etdiyi avtomobili hərəkəti istiqamətində sağa istiqamətləndirdiyindən «Mercedes Benz E230» markalı avtomobilin qabaq sağ hissəsi ilə «Mercedes Benz A160» markalı avtomobilin qabaq sol hissəsi yolun Yevlax rayonu istiqamətində hərəkət hissəsində toqquşmuş, nəticədə ehtiyatsızlıqdan iki və ya daha çox şəxsin, «Mercedes Benz E 230» markalı avtomobilin sərnişini Zərərçəkmiş şəxs1 sağ təpə-ənsə sümüklərinin kəllə əsasına keçən xətti sınığı, baş-beyinə qansızma, sağ təpə-ənsə nahiyəsinin əzilmiş yarası, sağ baldır sümüklərinin açıq sınıqları, sağ qalça sümüyü və sol diz oynağı nahiyələrinin sıyrıqları kimi həyat üçün təhlükəli olan sağlamlığa ağır, «Mercedes Benz A160» markalı avtomobilin sərnişinləri Zərərçəkmiş şəxs3 alın sümüyünün xətti sınığı, baş-beyinə qansızma, alın nahiyəsinin, burun belinin, alt çənənin əzilmiş yaraları, döş qəfəsinin sıyrığı kimi həyat üçün təhlükəli olan sağlamlığa ağır, Zərərçəkmiş şəxs2 sol alın-təpə sümüklərinin xətti sınığı, baş-beyinə qansızma, başbeyinin əzilməsi, sol alın-təpə nahiyəsinin əzilmiş yarası, alının sağ yarısının dərialtı hematoması, sol budun qançırı, döş qəfəsinin və sol baldırın sıyrıqları kimi həyat üçün təhlükəli olan sağlamlığa ağır zərər vuran xəsarətlərdən hadisə yerində ölmələrinə, «Mercedes Benz A160» markalı avtomobilin sürücüsü Təqsirləndirilən şəxs2 döş qəfəsinin və çanağın əzilməsi, çanaq nahiyəsində qançır kimi sağlamlığın qısa müddətə pozulmasına səbəb olan sağlamlığa yüngül, «Mercedes Benz E230» markalı avtomobilin sərnişinləri Zərərçəkmiş şəxs5 baş beynin silkələnməsi, üz skleti sümüklərinin çoxsaylı sınıqları bədənin küt travması kimi sağlamlığın uzun müddətə pozulmasına səbəb olan sağlamlığa az ağır zərər vuran, Zərərçəkmiş şəxs4 döş qəfəsinin yumşaq toxumaların əzilməsi, hər iki baldırların sıyrıqları kimi sağlamlığa zərər vurmayan, Zərərçəkmiş şəxs6 sol göz yuvasının alt səthində sıyrıq kimi sağlamlığa zərər vurmayan xəsarətlər almalarına, habelə «Mercedes Benz A160» markalı Az ** MJ *** dövlət qeydiyyat nişanlı avtomobilin əzilərək sahibi X6 4.500 manat məbləğində maddi ziyan yetirməsinə səbəb olmuşdur.